Amedia

Amedia AS (stilisert som amedia) er Norges nest største mediekonsern (etter Schibsted), og ble etablert i 27. mai 1948 under navnet Norsk Arbeiderpresse. Fra 1994 til 2012 het konsernet A-pressen.

Amedia eier helt eller delvis 80 lokal- og regionaviser samt tilhørende nettaviser, Nettavisen, Nationen, 10 lokale nettsteder, 3 fagtidstskrifter, trykkerier i Norge og Russland, samt distribusjonsselskaper i Norge. Amedia er også deleier i det svenske medieselskapet Bonnier News Local. 

A-pressen kjøpte i desember 2011 Edda Media og slo sammen de to selskapene til mediekonsernet Amedia. Sparebankstiftelsen DNB kjøpte i februar 2016 Amediakonsernet fra Telenor, diverse LO-forbund og Fritt Ord og etablerte Amediastiftelsen, som nå er eneste eier i selskapet.  

Anders Møller Opdahl er konsernsjef og André Støylen er styreleder.

Historie
Norsk Arbeiderpresse var opprinnelig et selskap for å finansiere driften av arbeideravisene i Norge, i hovedsak eid av LO og Arbeiderpartiet. I 1990 ble selskapet refinansiert av LO og omdannet til konsernselskap med LO og Arbeiderpartiet som største eiere.

I utlandet fokuserte Amedia mest på Russland utover på 1990-tallet og begynnelsen av 2000-tallet. Selskapet investert i både aviser (Komsomolskaja Pravda) og trykkeri. Amedia solgte ut avisene i 2007, men eide fortsatt seks trykkerier i Russland. Amedia var dermed en av Norges største investorer i Russland. 5. desember 2011 ble det kunngjort at Amedia kjøpte Edda Media.  Konkurransetilsynet godkjente oppkjøpet under forutsetning av at Amedia solgte Demokraten i Fredrikstad og én av avisene i Skien. Medietilsynet vurderte A-pressens kjøp ut fra medieeierskapsloven, og godkjente kjøpet under forutsetning av at avisene Varden, Østlandets Blad, Vestby Avis, Enebakk Avis, Ås Avis, Smaalenenes Avis og Rakkestad Avis ble solgt. Amedia klaget dette vedtaket inn for Medieklagenemnda, som gjorde om vedtaket. Bare skiensavisa Varden måtte selges.

Amedia hadde inntil januar 2012 en aksjepost på 50 % i TV 2 Gruppen. Hele posten ble solgt i januar 2012 til det danske mediekonsernet Egmont, som fra før eide 50 prosent av aksjene.

I 2015 kjøpte Adresseavisen gruppen de tre avisene Opdalingen, Malvik-Bladet og Stjørdalens Blad fra Amedia. I juni 2015 kjøpte Trønder-Avisa Namdalsavisa fra Amedia.

I oktober 2017 overtok Amedia aksjene til Nettavisens andre eier, Egmont, og ble dermed eneeier i selskapet.

I november 2018 ble det kjent at Amedia overtok Nordsjø Media med ni mediehus og ett trykkeri. I 2019 kjøpte Amedia Sogn Avis. Den 31. desember 2019 lanserte Amedia førsteutgaven av den digitale lokalavisa Nidaros i Trondheim. I hovedstaden startet Amedia opp Avisa Oslo den 30. november 2020.

I 2019 gikk Amedia inn i det svenske lokalaviskonsernet Mittmedia med Bonnier som ny hovedeier. I 2020 kjøpte Amedia Hall Media i Sverige sammen med Mittmedia.

Eiere
Historisk har Amedia vært eid av LO og Arbeiderpartiet. Arbeiderpartiet solgte seg imidlertid ut i 1995, da selskapet kjøpte seg inn i TV2 og Harald A. Møller Invest kom inn som ny eier. Samme år ble selskapet børsnotert. Da benyttet det finske mediekonsernet Sanoma og Telenor muligheten for å kjøpe seg opp i konsernet. Til slutt solgte Sanoma alle sine aksjer og selskapet ble tatt av børs i 2003.

Amedia var inntil 2016 eid av LO og forskjellige LO-forbund (48,6 %), Telenor Media & Content Services (48,2 %) og stiftelsen Fritt Ord (3,2 %).  Fritt Ord solgte seg ned fra 10 % i 2009. A-pressen kjøpte tilbake disse aksjene. Ifølge en aksjonæravtale skiftet de store eierne LO og Telenor på å ha styreledervervet i Amedia.

I februar 2016 ble det kjent at Sparebankstiftelsen DNB hadde inngått en avtale om å kjøpe Amedia for 1,4 milliarder kroner. Den nyopprettede Amediastiftelsen overtok aksjene og opprettet eierselskapet Avishuset Norge AS.

Selskaper i Amedia 
Amedia Innholdsbyrå
Amedia Utvikling AS
Amedia Salg og Marked
Amedia Trykk og Distribusjon AS
 Amedia Tjenestesenter AS
 Amedia Eastern Europe AS

Aviser i Amedia

 Avisen Agder
Akershus Amtstidende
 Arbeidets Rett
 Aura Avis
 Aust Agder Blad
Avisa Oslo
 Avisa Nordland
 BodøBy.no
Bergensavisen
Bygdebladet
Bygdeposten
Dalane Tidende
Drammens Tidende
Eidsvoll Ullensaker Blad
 Eikerbladet
 Enebakk Avis
 Fanaposten
 Finnmark Dagblad
 Finnmarken
 Finnmarksposten
 Firda
 Firdaposten
 Fredriksstad Blad
 Fremover
 Gjengangeren
Gjesdalbuen
 Glåmdalen
Hadeland
 Halden Arbeiderblad
 Hamar Dagblad
 Hardanger Folkeblad
 Helgelendingen
 Haugesunds Avis
 Indre Akershus Blad
 iAlta
 iFinnmark
KirkenesBy
iSandnessjøen
 Jarlsberg
Jærbladet
 Kragerø Blad Vestmar
 Kvinnheringen
 Laagendalsposten
 Lierposten
 Lofotposten
 Lofot-Tidende
Lyngdals Avis
 Moss Avis
Nettavisen
Nidaros
 Nordhordland
 Nordlys
TromsøBy.no
 Nordstrands Blad
 Oppland Arbeiderblad
Toten Idag
 Porsgrunns Dagblad
 Rakkestad Avis
 Rana Blad
 Ringerikes Blad
 Ringsaker Blad
 Rjukan Arbeiderblad Romerikes BladMittJessheimMittLillestrømMittLørenskog Sandefjords BladSandnesposten Sarpsborg Arbeiderblad Smaalenenes AvisSogn AvisSolabladet SolungAvisaStrandbuen Svelviksposten Sydvesten Telemarksavisa Telen Tidens Krav Tvedestrandsposten Tønsbergs Blad Vestviken 24VaringenVaksdal Posten
 Vestby Avis
 Østlandets Blad
 Østlands-Posten
 Østlendingen
 Øyene
 Ås Avis
 Åsane Tidende

Konsernsjefer
 Johan Ona 1948–1974
 Einar Olsen 1974–1987
 Alf Hildrum 1987–2007
 Even Nordstrøm 2007–2010
 Thor Gjermund Eriksen 2010–2012
 Glenn Veiby (konstituert) 2012–2013
 Are Stokstad 2013–2020
 Anders Opdahl 2020 –

Referanser

Litteratur
Guttorm Lyshagen (2008) Fra storhusholdning til moderne mediekonsern : Norsk Arbeiderpresses historie.  ISBN 978-82-997880-0-7

Eksterne lenker
 

 
Selskaper etablert i 1948